CELEX: 62008TN0374
Language: sk
Date: 2008-09-10 00:00:00
Title: Vec T-374/08: Žaloba podaná 10. septembra 2008 – Aldi Einkauf/ÚHVT – Illinois Tools Works (TOP CRAFT)

6.12.2008   
            
            
               SK
            
            
               Úradný vestník Európskej únie
            
            
               C 313/35
            
         Žaloba podaná 10. septembra 2008 – Aldi Einkauf/ÚHVT – Illinois Tools Works (TOP CRAFT)
   (Vec T-374/08)
   (2008/C 313/63)
   Jazyk žaloby: nemčina
   Účastníci konania
   
      Žalobkyňa: Aldi Einkauf GmbH & Co. OHG (Essen, Nemecko) (v zastúpení: N. Lützenrath, U. Rademacher, L. Kolks a C. Fürsen, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Illinois Tools Works, Inc. (Glenview, Spojené štáty)
   Návrhy žalobkyne
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 25. júna 2008 vo veci R 952/2007-2,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „TOP CRAFT“ pre tovary zaradené v triedach 1 a 3 (prihláška č. 3 444 767).
   
      Majiteľ ochrannej známky alebo označenia, ktoré je základom námietky: Illinois Tools Work, Inc.
   
      Ochranná známka alebo označenie, ktoré je základom námietky: Národné obrazové ochranné známky „krafft“ pre tovary zaradené v triedach 1 a 3.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zrušenie rozhodnutia námietkového oddelenia v rozsahu, v akom sa ním vyhovelo námietke pre tovary „chemické výrobky pre poľnohospodárstvo, záhradníctvo a lesníctvo“.
   
      Dôvody žaloby: porušenie článku 8 ods. 1 písm. b) a článku 43 ods. 2 a 3 nariadenia Rady č. 40/94, ako aj pravidla 22 ods. 3 nariadenia Komisie č. 2868/95, keďže:
   
               —
            
            
               podklady predložené osobou, ktorá podala námietku, neumožňujú preukázať používanie ochranných známok, ktoré sú základom námietky,
            
         
               —
            
            
               kolidujúce ochranné známky vykazujú zreteľné grafické rozdiely,
            
         
               —
            
            
               slovný prvok „TOP“ nie je opisný a nemá nízku rozlišovaciu spôsobilosť,
            
         
               —
            
            
               aj v prípade, že by išlo o totožné alebo podobné tovary, pravdepodobnosť zámeny môže byť vylúčená z dôvodu zreteľných grafických rozdielov a dodatočného slovného prvku „TOP“ v prihlasovanej ochrannej známke.